tomron87/hebrew-wikipedia-sentences-corpus huggingface dataset:
עלילת המשחק מתרחשת במציאות אלטרנטיבית בשנת 1961, וממשיכה ישירות את עלילת המשחק הקודם, וניתן לחלקה לשני חלקים.
בסיום המשחק הקודם בסדרה, גיבור המשחק, בי.
בלאזקוביץ', הביס בקרב את יריבו המושבע, המדען הנאצי גנרל וילהלם "ראש-מוות" שטראסה, ונפצע אנושות בתום הקרב.
עם זאת, מתגלה כי חבריו למחתרת האנטי-נאצית הצילו אותו לפני שפתחו במתקפה גרעינית על מבצרו של "ראש-מוות".
עקב פציעותיו האנושות, נכנס בלאזקוביץ' לתרדמת של חמישה חודשים, בהם הוא שוהה בצוללת הגרעינית הנאצית-לשעבר "הפטיש של אווה", שנלכדה על ידי המחתרת במשחק הקודם ומשמשת עבורם כבסיסם הראשי.
במהלך הפלאשבקים אותם הוא חווה במשך התרדמת, מתבקש בלאזקוביץ' לבחור בין פרגוס לווייאט כקורבן עבור ניסוייו האכזריים של ראש-מוות (בחירה אותה השחקן ביצע במשחק הקודם), ודבר זה ישפיע על הדמות שתופיע לצידו במהלך המשחק.
בחלק זה, פציעותיו של בלאזקוביץ' מתבטאות בכך שנקודות החיים המקסימליות שלו הם 50 במקום 100, אך משלב מסוים ניתנות לשחקן נקודות שריון נוספות (200 במקום 100) על מנת לפצות על המגבלה.
בלאזקוביץ' מתעורר מהתרדמת בה היה שרוי ומגלה כי הצוללת מותקפת על ידי הנאצים בפיקודה של קצינת הס"ס אירן "פראו" אנגל, שקודמה במשחק זה לדרגת גנרל ס"ס (אוברגרופנפיהרר) במהלך מתקפה זו, הצליח הכוח הנאצי לשבות את מפקדת המחתרת, קרוליין, בת זוגו, אניה, ואת חברו, פרגוס/ווייאט (תלוי בבחירה של השחקן במהלך הפלאשבקים).
למרות פציעותיו, בלאזקוביץ' מחליט ללחום בתוקפים כאשר הוא נאלץ להתנייד על כיסא גלגלים.
בלאזקוביץ' מצליח להציל את אניה אך נלכד בידי הנאצים ומובל אל מבצרה המעופף של אנגל - מעין התקן אווירי ענק דמוי נושאת מטוסים, המכונה ה"Ausmerzer", שם הוא ממתין, יחד עם חבריו השבויים, להוצאתם להורג.
פראו אנגל מצווה על בתה בעלת האופי העדין, סיגרון אנגל, להוציא להורג את קרוליין, אך היא מסרבת וכתוצאה מכך פראו אנגל עורפת את ראשה של קרוליין בעצמה.
לפני שהיא עומדת לערוף את ראשו של פרגוס/ווייאט, סיגרון מתערבת ודוחפת בכוח את אמה, ומעניקה לבלאזקוביץ' הזדמנות ללבוש את חליפת השריון הניידת של קרוליין, המסייעת לו לנוע ולהתהלך, ובכך לגבור על הנאצים.
הם מצליחים להמלט בעזרתה של סיגרון, משחררים את הצוללת מהתופסנים המגנטיים של ה-Ausmerzer וגורמים לעצירת הפלישה.
למרות מותה של קרוליין, המחתרת האנטי-נאצית מחליטה להמשיך בתוכנית המקורית שלה: לשחרר את ארצות הברית מהכיבוש הנאצי ולהשתמש בה כבסיס למלחמה מחודשת בנאצים.
לשם כך נדרש בלאזקוביץ' ליצור קשר עם מחתרת מקומית השוהה בחורבות העיר ניו-יורק, המובלת על ידי אפרו-אמריקנית חמומת מוח בשם גרייס ווקר ובן זוגה, עורך דין קונספירטיבי בשם נורמן "סופר ספש" קלדוול.
"סופר ספש" מגלה לבלאזקוביץ' כי ה"אוברקומנדו" - המפקדה הראשית של הצבא הנאצי - מצויה בבסיס צבאי סודי הסמוך לאזור 51 שברוזוול, מקום בו גם מצויה בו הרבה טכנולוגיה סודית ומתקדמת שלטענת סופר ספש הגיעה מחייזרים (לאמיתו של דבר זוהי טכנולוגיה של "דעת ייחוד", ארגון מדעי אשר הופיע במשחק הקודם).
בעזרת סופר ספש, בלאזקוביץ' מצליח לחדור לבסיס ולהטמין בתוכו ראש קרב גרעיני, אותו לקח מהצוללת קודם לכן, ובכך להשמיד את הבסיס.
לאחר מכן, נוסע בלאזקוביץ' אל עיר הולדתו, מסקיט שבטקסס, על מנת למצוא את טבעת האירוסין שעברה במשפחתו כדי שיציע איתה נישואין לאניה.
בבית משפחתו הוא פוגש באביו הגזען והמתעלל, ריפ בלאזקוביץ', ומגלה כי שנים קודם לכן הוא הסגיר את אמו היהודייה לידי הנאצים (בהמשך המשחק מתגלה כי היא נשלחה למחנה השמדה בניו מקסיקו) תמורת חלקות אדמה גדולות יותר, ומתכוון להסגיר גם את בנו לידי פראו אנגל.
בלאזקוביץ' הנזעם הורג את אביו ומצליח להדוף חלק מהנאצים שהסתערו על הבית, אך נלכד לבסוף על ידי אנגל.
בלאזקוביץ' מובא לפני בית משפט נאצי-אמריקני השופט אותו בעוון רצח, טרור ובגידה חמורה ודן אותו למוות.
ניסיון של סופר ספש להוציאו מהמאסר כשל וספש נרצח בידי אנגל.
לבסוף, בלאזקוביץ' מובל אל אנדרטת לינקולן שבוושינגטון ומוצא להורג בעריפת ראש לעיני כל על ידי פראו אנגל, וראשו מושלך לכבשן אש הממוקם מתחת לאנדרטה.
עם זאת, רגעים ספורים לפני שנאכל על ידי להבות האש, ראשו מחולץ בסתר על ידי חברי המחתרת באמצעות התקן רובוטי ובהליך רפואי מורכב שמבוצע על ידי מדען המחתרת, סט רות', מושתל בגוף ביוני של חייל-על שנגנב מבסיס נאצי על ידי חברי המחתרת, ובכך חייו ניצלים.
בלאזקוביץ' מתבקש לאחר מכן לבחור עזר טקטי המתאים לגופו החדש.
לאחר שבלאזקוביץ' קיבל גוף חדש הוא איננו תלוי יותר בחליפת השריון ולכן נקודות החיים והשריון המקסימליות שלו חוזרות ל-100 (בדומה למשחק הקודם).
בלאזקוביץ' מתבקש על ידי גרייס ווקר להתגנב לגטו שהוקם בחורבות העיר ניו אורלינס על מנת לגייס משם את חברי המחתרת המקומית המונהגת על ידי קומוניסט שתיין בשם הורטון בון.
במהלך המבצע הם מתגלים על ידי ה-Ausmerzer ומצליחים להימלט ממלתעותיו בעור שיניהם, על כן גרייס הוגה תוכנית ללכידת המבצר המעופף ושימוש בו כבסיס לשחרור אמריקה כולה.
על פי מידע שהתקבל מסיגרון, המבצר מוגן על ידי מערכת הגנה אוטומטית בשם ODIN, והצפנים הנדרשים על מנת לקבל שליטה על המערכת נמצאים בתוך הבסיס החדש של מפקדת הצבא הנאצי על כוכב נוגה.
בלאזקוביץ' מחליט להסתנן לשם בתחפושת של שחקן שהגיע לאודישן עבור סרט בבימויו והפקתו של לא פחות מאשר אדולף היטלר, המתואר במשחק כאדם ישיש ביותר ולא יציב נפשית הסובל מפרנויה, דמנציה ופרקינסון.
לאחר שהוא צולח את האודישנים, הוא מצליח לגנוב את הצפנים ולחזור לכדור הארץ, שם מארגנים עבורו חברי המחתרת מסיבת הפתעה לרגל יום הולדתו.
ביום שלאחר מכן מוציאים חברי המחתרת את תוכניתם אל הפועל.
גרייס, סיגרון ופרגוס/וויאט מסיחים את דעת מערכת ההגנה בעוד שבלאזקוביץ' ואניה חודרים למבצר המעופף ומנטרלים את מערכות ההגנה שלו, ובכך משיגים שליטה עליו.
הם משתמשים בו על מנת לאתר את פראו אנגל המתראיינת לאולפן טלוויזיה בקליפורניה, ובלאזקוביץ' חודר לאולפן וקוטל את פראו אנגל בגרזן בשידור חי.
חברי המחתרת מתאספים על מנת להכריז על המהפכה האמריקנית השנייה, ובסצנה שאחרי הכתוביות מציע בלאזקוביץ' נישואין לאניה.
המשחק אינו מסתיים לגמרי לאחר מכן; לשחקן ישנה לאחר מכן אפשרות להשתמש במכונת האניגמה שעל הצוללת כדי לפענח קודי אניגמה (שכאמור לעיל, נאספים מקצינים נאציים אותם השחקן הורג במהלך המשחק) ולתרום למהפכה האמריקנית השנייה על ידי חיסול בכירים נאצים.
צוות הפיתוח השתדל להפוך את האויבים למאתגרים יותר ומאיימים יותר עבור שחקנים.
למעלה מ-100 שחקנים ומדובבים השתתפו בהפקת המשחק אשר תנועותיהם הוקלטו באמצעות טכנולוגיית לכידת תנועה במשך כולל של כ-40 שעות.
כמו כן, צוות ההפקה של המשחק היה מעוניין להעמיק עוד יותר את דמותו של הפרוטוגוניסט, בי.
בלאזקוביץ', על מנת לגרום לשחקנים להזדהות איתו; הסצנה בתחילת המשחק בה פציעותיו של בלאזקוביץ' מאלצות אותו להיות מרותק לכיסא גלגלים, ולמרות זאת מתעקש להמשיך ולהילחם, הייתה חביבה במיוחד על צוות הפיתוח כיוון שלטענתם דבר זה מנציח את כוח הרצון החזק של בלאזקוביץ.
כמו כן, בנו המפתחים מודל תלת-ממדי מלא עבור גופו של בלאזקוביץ', אשר ניתן לראות אותו גם ממבט גוף ראשון.
הוצאה לאור והמחלוקת בעקבות הקמפיין השיווקי
טיזר למשחק נחשף בתערוכת E3 של שנת 2016, והמשחק הוכרז רשמית בתערוכת E3 של השנה שלאחר מכן שהתקיימה ביוני 2017.
כך לדוגמה, ציוץ בטוויטר הרשמי של סדרת המשחקים כלל את המילים "Make America Nazi-free again" כמעין רמז לאירועי המשחק, אך גם כפרפרזה על סיסמת הבחירות בה השתמש טראמפ - "Make America Great Again" - שמהווה את תמצית האידאולוגיה שלו.
כרזה אחרת כללה את הסיסמה "Not my America" כהפנייה לעלילת המשחק בה אמריקה נשלטת על ידי הנאצים - וסיסמה זו שימשה קודם לכן את מחנה מתנגדיו של טראמפ שהתנגד למדיניותו.
מנהל מחלקת השיווק של בת'סדה, חברת ההוצאה לאור של הזיכיון, מסר כי המשחק "לא נוצר על מנת לשמש כקול מחאה כנגד האירועים האלו, כיוון שאף אחד - גם לא בבת'סדה וגם לא ב־MachineGames - לא יכלו לחזות אירועים שכאלו".
היינס ציין כי אין בכוונתו לשנות את תוכן המשחק, או הרחבות עתידיות למשחק, בעקבות אירועים אלו.
המשחק יצא לאור בסופו של דבר ב-27 באוקטובר 2017 למחשב האישי, ולקונסולות פלייסטיישן 4 ו-Xbox One.
גרסה עבור נינטנדו סוויץ' הוכרזה, יחד עם גרסה לסוויץ' של דום 2016, בכנס של נינטנדו שהתקיים באוקטובר 2017 עם תכנון להוציא את הגרסה לאור ב-2018, וזו אכן יצאה ב-29 ביוני 2018.
גרסת המשחק ששווקה בגרמניה עברה צנזורה כבדה במסגרתה הוסרו כל הסמלים והאזכורים הקשורים לנאציזם עקב החוק הגרמני האוסר על הצגת סמלים נאציים.
עם זאת, לאחר התיקון לחוק שהתיר שימוש בסמלים נאציים לצורך מחקרי או אומנותי בשנת 2018, הוציאה בת'סדה לאור בגרמניה את הגרסה הבינלאומית שאינה כוללת צנזורה, אך אינה מכילה ממשק ודיבוב בשפה הגרמנית, כאשר גם הגרסה הלא מצונזרת וגם הגרסה המצונזרת שכוללת את השפה הגרמנית ממשיכות להמכר.
עד שנת 2020, המשחק הוסתר מהחנויות המקוונת של פלייסטיישן וסטים בישראל.
ההגבלה הוסרה ללא הודעה רשמית מהגורמים.
בכתבה שפורסמה במגזין האינטרנטי "דויטשה ולה", החוקר הגרמני כריסטיאן הוברטס מתח ביקורת על כך וטען שהצנזורה לא רק שאינה משרתת את מטרתה אלא גם מהווה הכחשת השואה.
בנובמבר 2017, שלושה ישראלים הוציאו לאור משחק דפדפן סאטירי בתגובה לצנזור המשחק בשם "Wolfenstäche: The New Censorship".
לטענתם, מפיצת המשחק בת'סדה יכלה לאתגר את החוק הגרמני המיושן בקלות, ושהיא "מעליבה את הקהל הישראלי".
המשחק זכה להד תקשורתי רחב בארץ ובעולם ולכ-40 אלף כניסות.
פסקול המשחק הולחן על ידי המלחין האוסטרלי מיק גורדון, אשר הלחין גם את הפסקול של המשחק הקודם בסדרה ואת הפסקול של דום 2016 שיצא שנה קודם לכן וזכה לשבחים רבים, וכן על ידי מלחין דני "צעיר" יחסית בשם מרטין סטיג אנדרסן, אשר הלחין את הפסקול של המשחק Inside.
בעבודה על הפסקול נעזרו גורדון ואנדרסן במוזיקאים נוספים דוגמת פרדריק תורדנדל, הגיטריסט של להקת המטאל השוודית משוגע, וכן בפדרו קמצ'ו אשר עבד על הפסקול למשחק Star Citizen.
בדומה לפסקול המשחק הקודם, גם פסקול זה מתאפיין בסאונד תעשייתי עם השפעות מהרוק והמטאל.
הפסקול יצא לאור ב-16 במרץ 2018 לפלטפורמות הזרמת המדיה השונות ואורכו הכולל הוא כשעתיים ו-31 דקות.
שלוש חבילות הרחבה, שכונו "The Freedom Chronicles" ("יומני החופש"), יצאו לאור על ידי בת'סדה במהלך 2018. ההרחבות מציגות שלושה פרקי עלילה נוספים, המתרחשים מנקודת מבט של דמויות שונות המצטרפות למאבק המזוין בנאצים, ופותחו על ידי MachineGames בשיתוף עם Escalation Studios.
The Adventures of Gunslinger Joe (הרפתקאות "ג'ו האקדוחן"): יצאה לאור ב-14 בדצמבר 2017. עלילת ההרחבה עוסקת בשחקן פוטבול אפרו-אמריקני שכינויו "ג'ו האקדוחן" ונודע בכוחו הפיזי הרב.
ג'ו נלקח למעצר על ידי הנאצים לאחר שאולץ להשתתף במשחק פוטבול כנגד קבוצה ארית וניצח אותם, ומגלה שאביו נלכד על ידי הקצין הנאצי רודריק מץ, המתכנן להשתמש בנשק-על חללי המבוסס על אנרגיית השמש ומכונה Sonnengewehr (רובה-שמש) על מנת להשמיד את המערב התיכון ולשים קץ לתנועת ההתנגדות.
The Diaries of Agent Silent Death (יומני הסוכנת "המוות השקט"): יצאה לאור ב-30 בינואר 2018. ג'סיקה וליאנט הבריטית שרתה כסוכנת חשאית ב-OSA תחת שם הקוד "המוות השקט", אך נאלצה להמלט לברזיל לאחר שהנאצים רצחו את בעלה, ג'ק.
שנים לאחר מכן, בזמן חופשה בריו דה ז'ניירו, מקבלת ג'סיקה מכתב מסתורי המורה לה להתנקש בחייהם של שלושה בכירים נאציים שהיו מעורבים במות בעלה.
The Deeds of Captain Wilkins (מעשיות קפטן ווילקינס): יצאה לאור ב-12 במרץ 2018. קפטן ג'רי ווילקינס, ותיק מלחמת העולם השנייה, אולץ להמלט ממולדתו לאחר שהנאצים הפגיזו את ניו-יורק בנשק גרעיני.
שנים לאחר מכן, מקבל ווילקינס הודעה מסתורית המורה לו לחזור לאמריקה, ולחדור למתקן צבאי נאצי המצוי באלסקה על מנת לעצור את פיתוחו של נשק העל "רובה-השמש".
ההרחבות זכו לביקורות מעורבות המבקרות את הסיפור הדל, עיצוב המפות, ואת השלבים שלטענת המבקרים חוזרים על עצמם.
באופן כללי, המשחק זכה לביקורות חיוביות למדי על פי אתר סיכום הביקורות Metacritic, כאשר הממוצע עומד על 86 לגרסת המחשב, 87 לגרסת הפלייסטיישן, 88 לגרסת האקסבוקס ו-79 לגרסת הסוויץ'.
אתר הגיימינג Destructoid העניק למשחק ציון של 8 מתוך 10 וקבע כי המשחק מהווה "מאמץ מרשים עם כמה בעיות ניכרות שמעכבות אותו.
לא ידהים את כולם, אבל שווה את הזמן ואת הכסף".
אנדי הארטופ מ-GamesRadar+ העניק לו 4.5 מתוך 5 כוכבים וקבע כי המשחק "מציע אקשן חלקלק, שפע של מראות מרהיבים, והמון דמויות שכיף ליצור איתם אינטראקציה.
העלילה אמנם רחוקה מלהיות מושלמת, ולעיתים השלבים משעממים למדי, אבל בסך הכל מדובר במשחק חובה".
אתר IGN העניק למשחק ציון של 9.1 מתוך 10, כאשר הביקורת טוענת כי המשחק מציע שילוב טוב בין חוויית משחק יריות מצוינת לבין סיפור כתוב בצורה נפלאה ומשוחק בצורה טובה.
הביקורות הפושרות יותר, דוגמת זו של אתר Vgames אשר העניק למשחק ציון של 7 מתוך 10, ציינו לשלילה את חוסר האיזון בין רמות הקושי, ההגבלה על נקודות החיים בחלקו הראשון של המשחק, מערכת ההתגנבות והחוסר בקרבות בוס.
מגזין הבידור Entertainment הניו-יורקי כלל את המשחק במקום העשירי ברשימת "המשחקים הטובים ביותר של 2017", וכך עשה גם אתר Polygon אשר מיקם אותו גם כן במקום העשירי ברשימת "50 המשחקים הטובים ביותר של 2017".
GamesRadar+ דירג את המשחק במקום השמיני ב "רשימת 25 המשחקים הטובים ביותר של 2017", בעוד Eurogamer דירג את המשחק במקום ה-20 ברשימת "50 המשחקים הטובים ביותר של 2017".
EGMNow גם דירג את המשחק במקום ה-5 ברשימת 25 המשחקים הטובים ביותר של 2017.
בלאזקוביץ')פרס האקדמיה הלאומית למבקרי משחקי וידאו ה-17משחק פעולה
Wolves (בעברית: זאבים) הוא סינגל שהוקלט על ידי הזמרת-יוצרת האמריקאית סלינה גומז, ביחד עם הדי ג'יי האמריקאי מרשמלו.
השיר יצא לאור ב-25 באוקטובר 2017, על ידי חברת התקליטים אינטרסקופ רקורדס, כסינגל שלא מתוך אלבום.
השיר הגיע למקום ה-9 במצעד הסינגלים הבריטי, וה-20 במצעד הבילבורד הוט 100. נכון לחודש נובמבר 2020 צבר השיר כ-900 מיליון השמעות בספוטיפיי.
השיר נכתב על ידי סלינה גומז, מרשמלו, אנדרו וואט, אלי טמפוסי, בריאן לי, לואי בל וקארל רוזן והופק על ידי מרשמלו, וואט, בל ולי.
איגוד תעשיית ההקלטות האמריקאי העניק לשיר את מעמד הפלטינה על סך מכירות של כמיליון עותקים בארצות הברית.
תחילה, העלתה סלינה גומז לערוץ היוטיוב שלה ב-25 באוקטובר 2017, את הקליפ הוויזואלי של השיר.
הוא זכה להצלחה רבה כאשר צבר 130 מיליון צפיות בסך הכל.
בהמשך, העלתה את הקליפ השיווקי של השיר אשר צבר 16 מיליון צפיות.
לבסוף, ב-2 בנובמבר 2017, פרסמה גומז את הקליפ הרשמי של השיר.
בתחילת הקליפ, ניתן לראות את גומז, כאשר היא מהלכת בתוך מקלחות של בריכת שחייה.
לאחר מכן, מצלמת אבטחה מכוונת אליה והיא מתחילה לשיר.
בהמשך, ניתן לראותה הולכת במסדרון בריכת השחייה.
לאחר מכן, היא מחליפה את בגדיה ומתהלכת על שפת בריכת השחייה.
בסוף הקליפ, ניתן לראותה בתוך בריכת השחייה ואת ראשו של מרשמלו שוקע בקרקעית שלה.
מקוםתאריםמכירותאוסטרליה (ARIA)פלטינה 3×210,000איטליה (FIMI)פלטינה50,000ארצות הברית (RIAA)פלטינה 2×3,000,000בלגיה (BEA)פלטינה30,000ברזיל (Pro-Música Brasil)יהלום250,000בריטניה (BPI)פלטינה600,000גרמניה (BVMI)פלטינה400,000דנמרק (IFPI Denmark)פלטינה90,000מקסיקו (AMPROFON)פלטינה60,000ניו זילנד (RMNZ)פלטינה30,000ספרד (PROMUSICAE)פלטינה40,000פורטוגל (AFP)פלטינה10,000צרפת (SNEP)פלטינה133,333קנדה (Music Canada)פלטינה 3×240,000שוודיה (GLF)פלטינה 2×16,000,000סיכוםבכל העולם7,700,000 מכירות + הזרמת מדיה בלבד
מדינהתאריך יציאהפורמטגרסהחברת תקליטיםמקורעולם25 באוקטובר 2017הורדה דיגיטלית • סטרימינגרגילהאינטרסקופארצות הברית7 בנובמבר 2017רדיו להיטים עכשווי21 בנובמבר 2017רדיו קצבי עכשוויעולם23 בפברואר 2018הורדה דיגיטליתרמיקסים
"Woman Like Me" (בעברית: אישה כמוני) הוא סינגל שהוקלט על ידי להקת הפופ הבריטית ליטל מיקס, ביחד עם הראפרית ניקי מינאז', מתוך האלבום, LM5. השיר יצא לאור ב-12 באוקטובר 2018, כסינגל הראשון והפותח מתוך האלבום, על ידי חברת התקליטים סייקו מיוזיק.
השיר נכתב על ידי כל חברות הלהקה, ביחד עם ניקי מינאז', אד שירן ופזמונאים נוספים.
השיר זכה בפרסי המוזיקה הבריטית בקטגוריית "הקליפ הבריטי של השנה", ובפרס ה-Global Awards בקטגוריית "שיר השנה".
הווידאו קליפ המלא שיצא עבור השיר הועלה לערוץ היוטיוב של ליטל מיקס ב-,26 באוקטובר 2018 כמה ימים לאחר צאתו כסינגל.
על הקליפ אמרה חברת הלהקה לי-אן פינוק כי: "זהו אחד מהקליפים שהיה הכי כיף לצלם אותם".
נכון ליולי 2019, מונה הצפיות של הקליפ עומד על כ-200 מיליון צפיות.
מקוםתאריםמכירותאוסטרליה (ARIA)פלטינה70,000ברזיל (Pro-Música Brasil)פלטינה40,000בריטניה (BPI)פלטינה600,000קנדה (Music Canada)זהב40,000פולין (ZPAV)זהב10,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם12 באוקטובר 2018הזרמת מוזיקה • הורדה דיגיטליתסייקואיטליה26 באוקטובר 2018רדיו להיטים עכשווייםסייקו
Wizarding World (בתרגום לעברית: עולם הקסמים) הוא זיכיון מדיה, שמבוסס במקור על סדרת הספרים המצליחה של "הארי פוטר" מאת הסופרת הבריטית ג'יי קיי רולינג.
בשנת 2000 החלה הפקת העיבוד הקולנועי לספרים, כאשר מאז ואילך הופקו בסך הכול אחד עשר סרטים בזיכיון - שמונה מהם הם עיבודים לספרי "הארי פוטר" ושלושה מהם הם סרטים מסדרת "חיות הפלא", שאינה מתבססת על ספרים.
הסרטים נמצאים בבעלות אולפני האחים וורנר.
שני סרטים נוספים בזיכיון נמצאים כיום בשלבי הפקה.
סדרת הסרטים בזיכיון גרפה לבדה לאורך השנים מעל ל-9.1 מיליארד דולרים ברחבי העולם, והיא מדורגת במקום השלישי ברשימת הזיכיונות שוברי הקופות הגדולים בכל הזמנים (אחרי זיכיון הסרטים של היקום הקולנועי של מארוול, וזיכיון סרטי "מלחמת הכוכבים").
חברת Heyday Films הפיקה את כל הסרטים בסדרת סרטי עולם הקסמים.
כריס קולומבוס ומארק רדקליף שימשו כמפיקים בסרט "הארי פוטר והאסיר מאזקבאן", דייוויד בארון הפיק ארבעה מהסרטים בזיכיון בין 2007 ל-2011, וג'יי קיי רולינג הפיקה את שני הסרטים האחרונים בסדרת הסרטים שמבוססת על ספרי "הארי פוטר".
היימן, רולינג, סטיב קלובס וליונל ויגרם הפיקו את שני סרטי "חיות הפלא".
רבים מהשחקנים, בהם דניאל רדקליף, רופרט גרינט, אמה ווטסון וטום פלטון, מככבים במספר רב מהסרטים בזיכיון.
הזיכיון כולל גם מחזה, משחקי וידאו, ואזור "עולם הקסמים" במספר פארקי שעשועים של יוניברסל ברחבי העולם.
הסרט הראשון בזיכיון היה "הארי פוטר ואבן החכמים" (2001), ולאחריו הופקו עוד שבעה סרטי המשך בסדרת הסרטים של "הארי פוטר", אשר החלה עם "הארי פוטר וחדר הסודות" (2002) והסתיימה עם "הארי פוטר ואוצרות המוות - חלק 2" (2011), כמעט עשר שנים לאחר הקרנת הבכורה של הסרט הראשון בסדרת הסרטים.
"חיות הפלא והיכן למצוא אותן" (2016) הוא הסרט הראשון בסדרת סרטי הספין אוף / פריקוול "חיות הפלא".
הקרנת הבכורה של סרט ההמשך "חיות הפלא: הפשעים של גרינדלוולד" הייתה ב-16 בנובמבר 2018. הסרט הנוסף בסדרת סרטי "חיות הפלא", חיות הפלא: הסודות של דמבלדור, יצא ב-15 באפריל 2022. 2 סרטים נוספים שמועד הפקתם ושמם לא ידוע נמצאים בפיתוח.
באוקטובר 2016 הודיעה רולינג שסדרת הסרטים "חיות הפלא" תורכב בסך הכול מחמישה סרטים.
בנובמבר 2016 אישרה רולינג שעלילת הסדרה תהיה מורכבת מרצף אירועים שהתרחשו בין השנים 1926 - 1945.
בדצמבר 2013 הודיעה ג'יי קיי רולינג שהיא עובדת על מחזה של "הארי פוטר".
ביוני 2015 פורסם שהשם הרשמי של המחזה יהיה "הארי פוטר והילד המקולל".
המחזה אשר הופק עבור תיאטראות וסט אנד, נכתב על ידי המחזאי הבריטי ג'ק ת'ורן, ומבוסס על סיפור מקורי שנכתב בשיתוף פעולה בין ת'ורן, ג'ון טיפאני ורולינג.
המחזה בוים על ידי ג'ון טיפאני עם כוריאוגרפיה מאת סטיבן הוגט, עיצוב תפאורה מאת כריסטין ג'ונס, עיצוב תלבושות מאת קתרינה לינדזי, מוזיקה מרת אימוגן היפ, ועיצוב סאונד מרת גארת' פריי.
עלילת המחזה מתרחשת 19 שנים לאחר אירועי הספר האחרון בסדרת ספרי "הארי פוטר", והיא עוקבת אחר הארי פוטר, אשר בהווה עובד במשרד הקסמים, ובבנו הצעיר אלבוס סוורוס פוטר, אשר עומד להגיע להוגוורטס.
ב-20 בדצמבר 2015 הוכרז שג'יימי פרקר יגלם את הארי פוטר, נומה דומזווי, תגלם את הרמיוני גריינג'ר, ופול תורנלי יגלם את רון ויזלי.
הצגת הבכורה של המחזה התקיימה בתיאטרון הארמון בלונדון ב-7 ביוני 2016. התסריט של המחזה פורסם בהמשך כספר.
המחזה מוצג גם בברודוויי שבניו יורק בתיאטרון הליריק, החל מ-22 באפריל 2018.
Pottermore הוא האתר של ג'יי קיי רולינג אשר פותח על ידי TH_NK בחסות סוני.
באתר נמכרים בין היתר עותקים דיגיטליים של הספרים המודפסים של רולינג וכמו גם ספרי שמע של כל ספרי "הארי פוטר", וכמו כן ניתן לקרוא באתר מידע רב אודות העולם בו מתרחשת עלילת הספרים.
האתר הושק ב-31 ביולי 2011 (יום הולדתם של רולינג ושל הדמות הארי פוטר) עבור מיליון המעריצים הראשונים שהשלימו את הרשמתם באתר באמצעות אתגר אשר כונה "The Magical Quill", וב-1 באוקטובר 2011 לציבור הרחב.
האתר נסגר באוקטובר 2019 והוא הוחלף ב-WizardingWorld.com אשר אליו הועבר חלק גדול מהתוכן.
עולם הקסמים של הארי פוטר היא רשת של אזורים נושאים בפארקי השעשועים של יוניברסל אשר מבוססת על הזיכיון של "הארי פוטר", ומשלב בו אלמנטים שונים מסדרת הסרטים וסדרת הספרים המקורית של ג'יי קיי רולינג.
מתקן השעשועים נפתח לראשונה ב-18 ביוני 2010 כהרחבה לפארק השעשועים איי ההרפתקאות באתר הנופש יוניברסל אורלנדו באורלנדו שבפלורידה, וב-8 ביולי 2014 בפארק השעשועים אולפני יוניברסל פלורידה.
ב-15 ביולי 2014 נפתח מתקן עולם הקסמים באולפני יוניברסל יפן אשר באוסקה שביפן.
מתקן זה כולל גם את הכפר הוגסמיד, את המתקן הארי פוטר והמסע האסור ואת רכבת ההרים מעוף ההיפוגריף.
ב-7 באפריל 2016 נפתח מתקן "עולם הקסמים" בפארק השעשועים של אולפני יוניברסל בהוליווד אשר בקרבת לוס אנג'לס שבקליפורניה.
Wobble Up (בעברית: התנדנד/י) הוא סינגל שהוקלט על ידי הזמר האמריקאי כריס בראון, בשיתוף הראפרית הטרינידדית ניקי מינאז' והראפר האמריקאי ג'י-איזי.
השיר יצא לאור ב-18 באפריל 2019, כסינגל התשיעי מתוך אלבום האולפן התשיעי של בראון, Indigo, על ידי חברת התקליטים RCA רקורדס.
השיר הוא שיר באונס שנכתב על ידי כריס בראון, ניקי מינאז', ג'י-איזי וג'יי.
רותם, והופק על ידי רותם.
השיר מכיל דגימה מתוך שירה של הראפרית המנוחה, שהייתה חתומה בחברת התקליטים של מינאז' קאש מאני רקורדס, מגנוליה שורטי, "Monkey on tha D$ck".
השיר הוא שיתוף הפעולה השביעי של בראון ומינאז' יחד, והשלישי שלו יחד עם ג'י איזי.
השיר מדבר על ריקוד הטוורק.
הווידאו קליפ הנלווה שצולם לשיר הועלה לערוץ היוטיוב של בראון ב-20 במאי 2020. בקליפ משתתף גם הראפר האמריקאי טייגה.
נכון ליוני 2020, מונה הצפיות של הקליפ עומד על כ-63 מיליון.
"Woke Up Late" (בעברית: התעוררתי מאוחר) הוא סינגל של הלהקה הניו זילנדית דרקס פרוג'קט.
בספטמבר 2019, הלהקה דרקס פרוג'קט הקליטה מחדש את השיר ל-Waiata / Anthems , אוסף שירי פופ בניו זילנד שהוקלטו מחדש לקידום שבוע השפה של מאורי.
הגרסה החדשה, שכותרתה מחדש "I Moeroa / Woke Up Late", הוצגו מילים שפרשנו מחדש על ידי טימוטי קרטו .
הגרסה הזו הגיעה למקום 6 בדירוג הסינגלים של האמנים הניו זילנדיים של איגוד תעשיית ההקלטות הניו זילנדי.
מדינהתאריך יציאהפורמטמקור/רמיקסחברת תקליטיםמקורברחבי העולם16 במרץ 2018הורדה דיגיטלית • הזרמת מוזיקהמקור12 באוקטובר 2018רמיקס Royale Avenue26 באוקטובר 2018רמיקס Lash9 בנובמבר 2018רמיקס Adam Triggerארצות הברית5 בפברואר 2019להיט ברדיומקור
הגרסה של דרקס פרוג'קט עם היילי סטיינפלד
גרסת הדואט מציגה את השחקנית והזמרת האמריקאית, היילי סטיינפלד, יצא ב-21 בינואר 2019 כסינגל הראשי מהאלבום Drax Project (2019).
הלהקה אמרה שהיא , וכך הם שיתפו פעולה עם סטיינפלד כי הם אהבו את שיריה "Starving" ו-"Let Me Go".
iHeartRadio ציינו כיצד השיר .
במרץ 2019, הגרסה המציגה את היילי סטיינפלד הוצגה בפרק מסוים של העונה השלישית של מקגייוור.
במאי 2019 יצא רמיקס לשיר של סם פלדט.
הווידאו קליפ הרשמי יצא בערוץ היוטיוב של הלהקה ב-9 באפריל 2019. הווידאו קליפ בוים על ידי ג'ונתן זינגר-ויין וצולם בלוס אנג'לס.
בווידאו קליפ נראית גם היוטיובריות האמריקאית ליזה קושי.
המגזין האמריקאי בילבורד כינה את השיר והחמיא הן ללהקה והן של סטיינפילד.
Idolator תיארה את השיר , ואמר שהופעתה של סטיינפלד .
חברת המצעדים הרשמית כינתה את הלהקה ואמרה כי השיר , אותו תיארה .
מקוםתאריםמכירותאוסטרליה (ARIA)פלטינה 2×140,000ניו זילנד (RMNZ)פלטינה 4×120,000
מדינהתאריך יציאהפורמטמקור/רמיקסחברת תקליטיםמקורברחבי העולם21 בינואר 2019הורדה דיגיטלית • הזרמת מוזיקהמקור2 במאי 2019רמיקס סם פלדט
Woke היא סדרת טלוויזיה אמריקאית קומית.
הסדרה שודרה לראשונה בהולו ב-9 בספטמבר 2020. ב-17 בנובמבר 2020 חידשה הולו את הסדרה לעונה שנייה, שעלתה לאוויר ב-8 באפריל 2022.
ביוני 2022, ביטלה הולו את הסדרה לאחר שתי עונות.
קיף נייט, יוצר "Toast & Butter", הוא קריקטוריסט שחור על סף הצלחה במיינסטרים.
הוא מתגאה בכך שהוא "שומר את זה קליל" ונרתע מנקיטת עמדות שנויות במחלוקת.
לאחר שחווה טראומה משוטרים תוקפניים על רקע גזעני, קיף מוצא שהוא מסוגל לראות ולשמוע חפצים דוממים מדברים עמו, ומאמץ אידאולוגיית ווק.
עכשיו כשהוא יותר רגיש לגזענות ולמיקרו-תוקפנות היומיומית שהוא כל כך ניסה להימנע מלהכיר בה, על קיף להבין איך לשמור על מערכות היחסים שלו ועל הקריירה כאיש שחור המודע לסוגיות חשובות.
הסדרה היא סדרת לייב אקשן עם אלמנטים מונפשים.
למורן מוריס בתפקיד קיף, קריקטוריסט.
הדמות מבוססת על הקריקטוריסט ויוצר הסדרה קית נייט.
בלייק אנדרסון בתפקיד גונתר, אחד השותפים לדירה של קיף
טי מרף בתפקיד קלוביס, חברו הטוב ושותפו לדירה של קיף.
רוז מקייבר בתפקיד אדריאן, אמנית ובת זוגו של קיף.
סשאר זמאטה בתפקיד איאנה, כתבת "The Bay Arean" שקוראת את קיף
ג'יי בי סמוב בתפקיד מרקר
ניקול בייר ואדי גריפין בתפקיד בקבוקים
קרי קיץ בתפקיד שקית נייר
ג'ק מקברייר בתפקיד פרצוף עצוב
סדריק הבדרן התפקיד פח אשפה
הסדרה יצאה לאור בהולו ב-9 בספטמבר 2020. הטריילר הראשון יצא לאור ב-8 באוגוסט 2020.
את האינטרנט Rotten Tomatoes דיווח על דירוג של 74% בהתבסס על 38 ביקורות, עם דירוג ממוצע של 5.78/10. מבקרי האתר קורא, .
Metacritic העניק לסדרה ציון ממוצע משוקלל של 60 מתוך 100 בהתבסס על 10 ביקורות, המציין "ביקורות מעורבות או ממוצעות".
III (בעברית: "נשים במוזיקה חלק שלוש") הוא אלבום האולפן השלישי של הלהקה האמריקאית חיים.
האלבום יצא לאור ב-26 ביוני 2020 על ידי חברת התקליטים קולומביה רקורדס בארצות הברית, ועל ידי חברת התקליטים פולידור רקורדס ברחבי העולם.
במקור, האלבום היה אמור לצאת לאור ב-24 באפריל 2020, אך נדחה בעקבות מגפת הקורונה וה"אופי המשתנה של המדינות וההסגרים ברחבי העולם".
האלבום הופק על ידי דניאל חיים, רוסטם בטמנליג' ואריאל רכטשייד, ונתמך על ידי הסינגלים "Summer Girl", "Now I'm in It" ו-"Hallelujah".
השיר "The Steps" פורסם לצד ההזמנה המוקדמת של האלבום.
לפני שהוכרז רשמית, נבחר האלבום לאחד האלבומים המצופים ביותר לשנת 2020 על ידי מספר מגזינים, כגון פיצ'פורק ו-Vulture.com.
בנוסף, האלבום קיבל מועמדות לקטגוריית "אלבום השנה" בטקס פרסי גראמי ה-63, תוך שהשיר "The Steps" הועמד לקטגוריית "ביצוע הרוק הטוב ביותר".
בפברואר 2021, יצאה מהדורה מחודשת האלבום, מתוכה יצא הסינגל "Gasoline", ביחד עם הזמרת-יוצרת האמריקאית טיילור סוויפט.
"?Wohin, kleines Pony" (בעברית: "לאן, פוני קטן?") הוא שיר שבוצע על ידי הזמר האוסטרי בוב מרטין.
השיר ייצא את אוסטריה בהופעת בכורתה באירוויזיון 1957. השיר נכתב על ידי קורט סבאב והנס ורנר, והולחן על ידי קורט סבאב.
השיר הושר חמישי בסדר ההופעות, לפני הולנד הזוכה, ואחרי איטליה.
בדומה לשירי התקופה, השיר בוצע בסגנון בלדת שאנסון צרפתי.
במרכז מילות השיר עומד מרטין ששואל את סוס הפוני הקטן שלו, לאן עליהם לרכב היום.
רק בשנת 2014 הועלה לשירותי הסטרימינג כסינגל מן המניין.
ב-3 במרץ 1957, השיר בוצע על ידי מרטין בתחרות האירוויזיון.
השיר זכה במקום העשירי והאחרון עם שלוש נקודות (אחת מהולנד ושתיים מהממלכה המאוחדת).
היות שבאירוויזיון 1956, לא נחשפו התוצאות פרט למקום הראשון, השיר הפך לשיר הראשון שהגיע למקום האחרון באירוויזיון.
Wiz היא חברת הזנק לאבטחת פעילות במחשוב ענן.
החברה רשומה בארצות הברית בשם "", ומרכז הפיתוח שלה (בשם "ויז קלאוד") נמצא בישראל.
במרץ 2025 הגיעה להסכם עם גוגל לרכישת החברה תמורת 32 מיליארד דולר, האקזיט הישראלי הגדול ביותר אי פעם, והרכישה הגדולה ביותר של גוגל בהיסטוריה.
החברה, שבראשית דרכה נקראה "Beyond", הוקמה במרץ 2020, וכעבור שנה הגיע שוויה ל-1.7 מיליארד דולר.
Wiz הוקמה על-ידי היזמים הישראלים אסף רפפורט (מנכ"ל), עמי לוטבאק (סמנכ"ל טכנולוגיות), ינון קוסטיקה (סמנכ"ל מוצרים) ורועי רזניק (סמנכ"ל מחקר ופיתוח).
מייסדי החברה עבדו יחד בחברת "אדאלום", ולאחר מכירתה למיקרוסופט המשיכו יחד בחברת מיקרוסופט ישראל מחקר ופיתוח, שרפפורט היה המנכ"ל שלה קודם שפרש לשם הקמת Wiz.
החברה רשומה במדינת דלאוור שבארצות הברית, והמשרד הראשי שלה הוא בניו יורק.
מרכז הפיתוח של החברה שוכן בישראל.
לחברה משרדים גם בפאלו אלטו ובלונדון.
החברה עוסקת באבטחת מידע למחשוב ענן.
תוכנת האבטחה של החברה משתמשת ב-API בלבד, ללא התקנת סוכנים על גבי שרתים (agentless ), ולכן התקנתה נעשית במהירות רבה, ללא צורך בהטמעה ממושכת במשאבי הענן השונים.
התוכנה של החברה מאפשרת לארגונים המשתמשים בשירותי ענן לקבל תמונה של סביבות הענן שלהם, ולאתר סיכונים כגון חולשות אבטחה, בעיות קונפיגורציה ובעיות הזדהות.
באוגוסט 2022 דיווחה החברה שהגיעה להכנסה חוזרת שנתית (ARR) של מאה מיליון דולר, וכעבור עוד תשעה חודשים הגיעה לקצב מכירות שנתי של 200 מיליון דולר.
בסוף 2023 הגיעו המכירות השנתיות של החברה ל-350 מיליון דולר.
ביולי 2024 הגיעה ההכנסה החוזרת השנתית ל-500 מיליון דולר, ובמרץ 2025 - ל-700 מיליון דולר.
בדצמבר 2023 רכשה החברה את חברת ההזנק הישראלית Raftt.
באפריל 2024 רכשה החברה את חברת הסייבר Gem Security, תמורת כ-350 מיליון דולר.
ביולי 2024 דווח כי חברת גוגל שוקלת לרכוש את החברה תמורת סכום של 23 מיליארד דולר, אך הנהלת החברה הודיעה שהיא דוחה את ההצעה של גוגל ותפעל להביא את החברה להנפקה לציבור.
באוגוסט 2024 דווח כי בכוונת החברה לפתוח משרדים בלונדון, מהם תורחב ותנוהל פעילות החברה באירופה.
בנובמבר 2024 רכשה Wiz את חברת Dazz שנוסדה על ידי מרב בהט ומפתחת פלטפורמת אבטחת ענן מבוססת בינה מלאכותית, תמורת כ-450 מיליון דולר.
פחות משנה לאחר הניסיון הראשון של גוגל לרכוש את חברת Wiz, גוגל הציעה הצעה שנייה, וב-18 במרץ 2025 חברת Wiz וגוגל הגיעו להסכם לרכישת החברה תמורת 32 מיליארד דולר.
זהו האקזיט הישראלי הגדול ביותר אי פעם, והרכישה הגדולה ביותר של גוגל אי פעם.
להשלמת העסקה נחוץ אישור של ועדת הסחר הפדרלית (FTC).
במקרה שלא יינתן אישור זה מובטח ל-Wiz פיצוי בשיעור 10% מגובה העסקה.
סמוך להקמתה בשנת 2020 גייסה החברה 21 מיליון דולר, בין השאר מקרן Sequoia Capital ומקרן סייברסטרטס.
בדצמבר 2020 גייסה החברה 100 מיליון דולר.
במרץ 2021 גייסה החברה 130 מיליון דולר, לפי שווי חברה של 1.7 מיליארד דולר.
במאי 2021 גייסה החברה 120 מיליון דולר, בהובלת חברת סיילספורס בשווי מוערך של מעל 1.7 מיליארד דולר, והפכה ל"חד-קרן".
באוקטובר 2021 גייסה החברה 250 מיליון דולר לפי שווי של 6 מיליארד דולר.
בפברואר 2023 גייסה החברה 300 מיליון דולר לפי שווי של 10 מיליארד דולר.
במועד זה העסיקה החברה 650 עובדים, מתוכם 150 בישראל.
במאי 2024 השלימה החברה גיוס של מיליארד דולר (עשרות מיליונים מזה בעסקות סקנדרי), לפי שווי של 12 מיליארד דולר, בהובלת קרן אנדריסן הורוביץ.
במועד זה העסיקה החברה 950 עובדים.
"Woman" (בעברית: "אִשָׁה") הוא שיר שהוקלט על ידי הראפרית האמריקאית דוג'ה קאט, מתוך אלבום האולפן השלישי שלה, Planet Her.
השיר יצא לאור ב-1 באוקטובר 2021, על ידי חברות התקליטים קימוסבי רקורדס ו-RCA רקורדס, ביחד עם שאר שירי האלבום.
ב-1 באוקטובר 2021 נשלח לרדיו להיטים עכשוויים באיטליה והופץ כסינגל הרביעי מהאלבום.
השיר הגיע למקום ה-20 במצעד הבילבורד גלובל 200. ב-1 בספטמבר 2022, השיר חצה את רף המיליארד ההשמעות בשירות הזרמת המדיה ספוטיפיי, יחד עם הסינגל שלה "Say So", והעניק לדוג'ה את התואר עבור הראפרית הראשונה עם שני שירים סולואים אשר חוצים את רף המיליארד ההשמעות.
השיר נכתב על ידי אמאלה דלמיני, ג'יידנה מוביסון, לידיה אסרת, דייוויד שפרשר, לינדן ג'יי, ארון הורן ואיינסלי ג'ונס והופק על ידי יטי ביטס, לינדן ג'יי, איינזלי ג'ונס וקריט קלאסיקס.
רוזמרי אקאפן מ- כתבה ש"בדרך אופיינית לדוג'ה, היא עדיין מסוגלת להעביר את הבתים הרגילים המהירים שלה, בתוספת פזמון קליט".
האודיו הוויזואלי הרשמי של השיר הועלה לערוץ היוטיוב של דוג'ה קאט ב-1 באוקטובר 2021 וזכה להצלחה רבה כאשר צבר למעלה מ-31 מיליון צפיות.
אזורתאריך יציאהפורמטחברת תקליטיםמקורעולם1 באוקטובר 2021הזרמת מוזיקה • הורדה דיגיטליתקימוסבי • RCAאיטליה1 באוקטובר 2021רדיו להיטים עכשווייםסוני איטליה
Woff (בעברית: ווף) הוא שיר שהוקלט על ידי להקת היורודאנס השוודית בייבי אליס.
השיר יצא לאור ב-10 בינואר 2020, על ידי חברת התקליטים אולטרה רקורדס, כסינגל שלא מתוך אלבום וכשיר הראשון של הלהקה מזה שנתיים.
בסמוך לצאתו, הופץ גם הרמיקס הרשמי שלו שנעשה על ידי ריימן רייב.
"Woff" היה לשיר הקאמבק של הלהקה, כמו גם העובדה שהוא ספג ביקורות חיוביות.
השיר נכתב על ידי חברי בייבי אליס והופק על ידם גם כן.
השיר כשמו, מדבר על זאב ושמו נקרא על שם הקולות המאפיינות את החיה.
את רוב השיר הקליטה מיי הוגלונד, אך לאורכו ניתן לשמוע קולות של שני חברי הלהקה הנוספים, המדמים את הקולות של הזאב.
על מנת לעזור בקידום השיר, הופץ רמיקס רשמי שלו.
קליפ המילים הרשמי של השיר פורסם ב-10 בינואר 2020, ביום צאתו כסינגל.
ב-6 במאי 2020 הופץ בערוץ היוטיוב הרשמי של חברת התקליטים אולטרה מיוזיק, הקליפ הוויזואלי הרשמי של הרמיקס שיצא עבור השיר ונעשה על ידי ריימן רייב.
נכון ליולי 2021, מונה הצפיות של הקליפ עומד על למעלה מ-3 מיליון צפיות.
מדינהתאריך יציאהפורמטגרסהחברת תקליטיםמקורעולם10 בינואר 2020הזרמת מוזיקה • הורדה דיגיטליתרגילהאולטרה6 במאי 2020רמיקס מאת ריימן רייב
וויזרד ספיידר היא קבוצת תקיפה רוסית המבצעת פעולות סייבר התקפיות כנגד גורמים מערביים.
בקבוצה חברים כ-80 אנשים, פעילותם מתבצעת לרוב מהעיר סנט פטרבורג, רוסיה ומאזורים שונים באוקראינה.
התקפותיה של הקבוצה מתמקדות נגד חברות מסחריות ומוסדות פיננסיים ומתבצעות באמצעות הכופרות והנוזקות הבאות: Conti, TrickBot, Sidoh.
הקבוצה וחבריה נמצאים תחת מעקב שוטף של סוכנות המודיעין האירופאית (יורופול) וארגון המודיעין המשטרתי (אינטרפול).
"Woman Like Me" (בעברית: "אישה כמוני") הוא שיר שהוקלט על ידי הזמרת-יוצרת הבריטית אדל, מתוך אלבום האולפן הרביעי שלה, 30 (2021).
השיר הגיע למקום ה-55 במצעד הבילבורד הוט 100.
"Woman Like Me" תואר כדיס הקופץ לקראת סוף מערכת היחסים של אדל.
הוא עוסק באדל ומציג אותה כאחת שנוטרת טינה לבן זוגה לשעבר על היותו שאנן, עצלן וחסר ביטחון, תוך שהיא מטיחה בפניו שהוא בזבז את הפוטנציאל של מערכת היחסים שלהם.
אדל שיתפה ש-"Woman Like Me" הוא הרצועה היחידה שכתבה כשהרגישה זעם בעקבות גירושיה.
היא מעבירה דרכו את המסר בצורה ברורה ורגועה, לטענתה.
בדומה לשאר 30, המילים ב-"Woman Like Me" לא מכוונות רק לבן זוגה לשעבר, אלא גם לעצמה כשהיא למדה את הדברים האלה בעצמה במסע הזה.
"Woman Like Me" זכה להצלחה מסחרית ברחבי העולם ובעיקר בארצות הברית.
הוא דורג במקום ה-55 במצעד הבילבורד הוט 100 של בילבורד, ביחד עם שאר השירים מהאלבום שדורגו במצעד גם כן.
השיר הגיע למקום ה-25 במצעד שירי הסטרימינג וה-29 בקנדה הוט 100. כמו כן, דורג במקום ה-28 בבילבורד גלובל 200 ובמקום ה-42 בבילבורד גלובל ללא ארצות הברית.
Wolf Like Me (בתרגום מילולי: זאב כמוני) היא סדרת טלוויזיה אוסטרלית-אמריקאית מוזרמת מסוגות הדרמה רומנטית ופנטזיה.
היא נוצרה על ידי אייב פורסיית' כהפקה משותפת של שירותי הזרמת המדיה "Stan" האוסטרלית ו-Peacock האמריקאית.
עונתה הראשונה עלתה לשידור במלואה בשתי הפלטפורמות ב-13 בינואר 2022. הסדרה מתמקדת בחיבור שנוצר בין אב ובתו לבין אישה שמסלולי חייהם התנגשו.
באפריל 2022 הסדרה חודשה לעונה שנייה, שעלתה לשידור ב-19 באוקטובר 2023.
גארי הוא אלמן חד הורי ששבע שנים אחרי שאיבד את אשתו הוא עדיין מתקשה לבסס מערכת יחסים תקינה עם בתו הצעירה אֵמה שמתגוררת עימו בעיר אדלייד שבאוסטרליה.
השניים פוגשים את מארי, אישה שמעוררת בגארי רגש רומנטי ומעוררת באֵמה את הצורך בדמות אם, אך למארי יש סוד שהיא מסתירה מכולם.
היתקלויות חוזרות ביניהם מעוררות את התהייה האם מדובר במקריות או בגורל.
אריאל ג'וי דונוהי בתור אֵמה.
אחרי תאונת דרכים שבה מכוניתה של מארי מתנגשת במכוניתו של גארי בעודו מסיע את בתו אֵמה, המעורבים מפתחים חיבה הדדית.
גארי ומארי יוצאים לדייט מהנה שגורם לתחושת הזמן לחמוק ממנה.
כאשר היא מבינה מה השעה היא ממהרת לסיים את הדייט בשביל להגיע לביתה בהקדם ובהגיעה לשם היא מתפשטת ונועלת את עצמה מאחורי דלת כבדה.
גארי חש מבולבל מהצורה שבה הדייט הסתיים מכיוון שהתרשם שהחיבור ביניהם היה חיובי.
בהמשך, אחרי שמארי שוב ממהרת לסיים מפגש ביניהם, גארי עוקב אחריה במונית במטרה לקבל בחזרה את המפתחות שלקחה ממנו בטעות.
כאשר הוא נכנס לדירתה של מארי היא מרוגזת מזה שעקב אחריה אך אין לה זמן לסלקו החוצה.
היא נועלת את עצמה מאחורי הדלת הכבדה ומעשה זה סוגר בצורה אוטומטית את כל אפשרויות היציאה משטח הבית.
דרך חור הצצה בדלת גארי מגלה לתדהמתו שמארי הפכה לזאב שטורפת חיות משק שסגורות עימה.
גארי המבועת וחסר האונים מתחמש בסכין מטבח ונאלץ להמתין עד שעות הבוקר.
מארי, בגרסתה האנושית, יוצאת מן החלל הסגור והשניים מנהלים שיחה לא נעימה שבסופה גארי המבוהל נָס מהמקום.
אחרי התקלות נוספת בין גארי ואֵמה, שלא מודעת לגילוי, לבין מארי, אֵמה לוחצת להזמין אותה לארוחת ערב בביתם וגארי מסכים בחוסר רצון.
אחרי שהמתיחות בין גארי ומארי מפשירה הוא אינו יכול להתכחש לרגש הרומנטי שפיתח כלפיה והם הופכים לזוג.
הזוגיות שלהם תורמת רבות לאֵמה שהתא המשפחתי החדש שנוצר הופך אותה למאושרת.
גארי ומארי שוקלים לספר לאֵמה את האמת אך מארי נכנסת להריון ואינה בשלה נפשית להתמודד במקביל עם חשיפת האמת על עצמה.
כאשר גארי, מארי ואֵמה יוצאים לטיול באזור מרוחק ושומם של ההאאוטבק האוסטרלי, מכוניתו של גארי הופכת למושבתת.
גארי יוצא להליכה ממושכת לנקודה גבוהה כדי להתקשר לשירות סיוע אך בשובו הזמן חולף והסיוע מתעקב.
מארי נלחצת כי הזמן דוחק, בקרוב תצטרך לעבור את השינוי אך אֵמה עדיין אינה ערה לאמת על היותה אשת זאב.
בעבר, בעודה במצב זה של חוסר שליטה עצמית, מארי פגעה באנשים שהיו בקרבתה.
מול עיניה המופתעות של אֵמה היא מחליטה לברוח עמוק יותר לתוך השממה על מנת ליצור מרחק בינה לבין יקיריה.
גארי נועל את עצמו ואת בתו במכונית ונמנע מלהסביר לה את המצב.
כאשר כלי רכב זר מתקרב אליהם בחשכה ושני אנשים יוצאים ממנו, גארי סבור בטעות שהם רוצים לעזור ומנסה להזהיר אותם שהם צרכים לשוב לרכבם אך מסתבר שהשניים רואים את גארי ואֵמה כטרף קל לכוונות המרושעות שלהם.
הרעש שהשניים עושים בעודם מנסים לפרוץ לתוך מכוניתו של גארי גורם למארי להגיע כשהיא עדיין בצורת הזאב שלה.
היא תוקפת וטורפת את השניים ובכך מצילה את יקיריה אך בזמן התקיפה חלון המכונית של גארי נשבר.
היא מתקרבת אליהם ונוצר הרושם שבאיזושהי רמה חייתית, אולי באמצעות זיהוי הניחוח שלהם שגורם לה לסווגם כחברים ב"להקת הזאבים שלה", היא נמנעת מלפגוע בהם ועוזבת את המקום.
בעודו בהלם מהסיטואציה, גארי מספר לאֵמה את האמת ובתגובה היא נכנסת למצב חרדתי קיצוני שמקשה עליה לנשום עד שהוא מרגיע אותה עם שיר.
בבוקר מארי חוזרת בצורתה האנושית כשהיא חרדה מהמחשבה שאֵמה לא תהיה מסוגלת לעכל את הסיטואציה.
כעת שזה בטוח לצאת מהמכונית, גארי מטעין אותה באמצעות כלי הרכב של הצמד שנטרף והשלושה מתחילים לנסוע הביתה בשתיקה אך כעבור זמן מה אֵמה שולפת תקליטור של מוזיקה ומפעילה בנגן המכונית את השיר "Fortress" של הלהקה קווינס אוף דה סטון אייג'.
מילות השיר מרגיעות את מארי ומאותתות לה שאֵמה מוכנה לקבל אותה כפי שהיא.
השיר שאֵמה משמיעה למארי כולל את המילים: "ליבך הוא כמו מבצר, את שומרת את רגשותיך נעולים, האם זה קל יותר?
האם זה גורם לך לחוש בטוחה?
אני יודעת שאת מפוחדת ...
אם המבצר שלך נמצא תחת מצור, את תמיד יכולה לרוץ אלי ...
כל מבצר נופל, זה לא הסוף".
Wolf Pack (בתרגום חופשי לעברית: להקת זאבים) היא סדרת דרמת נעורים על-טבעית אמריקאית, שנוצרה על ידי ג'ף דייוויס עבור שירות הזרמת המדיה "פרמאונט+" ומבוססת על סדרת ספרים באותו השם מאת אדו ואן בלקום.
הסדרה עלתה לשירות "פרמאונט+" ב-26 בינואר 2023.
ארמני ג'קסון – אוורט לאנג
בלה שפרד – בלייק נבארו
קלואי רוז רוברטסון – לונה בריגס
טיילר לורנס גריי – הרלן בריגס
רודריגו סנטורו – גארט בריגס
שרה מישל גלר – קריסטין רמזי
ביילי סטנדר – פיבי קלדוול
הולי בהאר – פרישה אחמד
ריינר דאון – קודי מלקולם
לאני ג'ון – ג'ייסון ג'אנג
ריו מנגיני – אוסטין קירק
סטלה סמית – טיה פטרסון
זאק נלסון – סיירוס ניקס
ג'יימס מרטינז – רוברטו נבארו
איימי פיץ – קנדרה לאנג
שון פיליפ גלאזגו – קונור ראיין
מאיה ריידי – סמנתה מייקלס
אסמאא גלאל – נטליה ביטר
בספטמבר 2021, נמסר כי ג'ף דייוויס, יוצר ומפיק סדרת הנעורים "זאב צעיר", שוקד על פיתוח סדרה המבוססת על סדרת הספרים "Wolf Pack" מאת אדו ואן בלקום עבור שירות הזרמת המדיה "פרמאונט+".
בנוסף לדייוויס, על הפקת הסדרה בפועל הופקדו ג'ו ג'נייר, מייק אליוט, קארן גורודצקי, ג'ייסון אנסלר, שרה מישל גלר וכריסטיאן טיילור.
במהלך ריאיון בספטמבר 2022, הצהיר דייוויס הצהיר כי על אף ששתי הסדרות חולקות את אותן האולפנים באטלנטה ואת צוות ההפקה, כמו כן גם שתי עלילותיהן עוסקות באנשי-זאב מתבגרים, שתיהן נפרדות לחלוטין, ולכל אחת מהן מיתולוגיה ויצורים משלה.
ב-20 ביוני 2022, נמסר מטעם "פרמאונט+" על ליהוקם של קלואי רוז רוברטסון, בלה שפרד, ארמני ג'קסון וטיילר לורנס גריי לצוות השחקנים הראשי.
ב-21 ביולי 2022, הופיעה שרה מישל גלר במהלך הפאנל של "זאב צעיר" בכנס הקומיק-קון, סן דייגו, במהלכו הודיעה על הצטרפותה לצוות השחקנים הראשי.
ב-14 בספטמבר 2022, נמסר על ליהוקו של רודריגו סנטורו.
ב-7 באוקטובר, הכריזה "פרמאונט+" על צוות השחקנים המלא של העונה הראשונה.
צילומי הסדרה החלו ב-21 ביולי 2022 והסתיימו באמצע נובמבר 2022. על אף שעלילתה של הסדרה מתרחשת בדרום קליפורניה ובסביבותיה, בחרו המפיקים לצלם באטלנטה, ג'ורג'יה, בשל תוכנית זיכוי המס של ג'ורג'יה עבור הפקות טלוויזיוניות, שקיזזה את עלות הצילומים ב-30% מהתקציב הכולל.
באתר הביקורות "Rotten Tomatoes", זכתה הסדרה לציון הרקוב 42% עם דירוג ממוצע של 4.9/10, על סמך 26 ביקורות; בקונצנזוס המבקרים של האתר נכתב כי באתר הביקורות המשוקללות "Metacritic", זכתה הסדרה לציון 40/100, על סמך 12 ביקורות, דבר המציין "ביקורות מעורבות או ממוצעות".
בביקורתו עבור "הגרדיאן", העניק ג'ק סייל לפרקה הראשון של הסדרה ⅕ כוכבים, תוך ביקורת על המשחק השטוח, הדיאלוג חסר-ההיגיון והעלילה הבלתי-מובנת.
בביקורת מטעם "וראייטי" הוכרז כי "נקודת המכירה הגדולה ביותר של Wolf Pack הייתה שובה של שרה מישל גלר לדרמת נעורים על-טבעית – אבל אפילו הופעתה חיוורת וחסרת ייחוד".
Wodan Timbur Coaster היא רכבת הרים העשויה מעץ, ונמצאת בפארק אירופה.
Wodan Timbur Coaster ממוקמת במתחם איסלנד של הפארק שנפתח בשנת 2009. הרכבת משתלבת בשתי אטרקציות: Atlantica SuperSplash ו-האש הכחולה.
הרכבת היא רכבת העץ הראשונה של הפארק ונבנתה על ידי Great Coasters International הרכבת כוללת גלגלי פוליאוריטן במקום גלגלי הפלדה הרגילים.
הרכבת נקראה בשמו הסקסוני הישן של האל הגרמאני אודין.
"Timbur" היא המילה האיסלנדית לעץ, ולכן "Timbur Coaster" היא רכבת עץ.
Wodan Timbur Coaster מבוססת על המיתולוגיה הנורדית.
התור אל הרכבת כולל כמה אלמנטים מפורטים, כולל אש, ערפל ומים.
אלת המוות, גיהנום, כמו כן ישנם מסכי עשן ותקרות נעות שנעדו ליצור רעש ובהלה, המטביעים את האורחים במיתולוגיה.
בתחנת הנסיעה, פסלים צופים ברכבת עוזבת ופונים לראות את הרכבת מגיעה.
שני זאבי עץ ממוקמים בראש הגבעה.
לנסיעה יש גם כמה צלילות למנהרות ואינטראקציה כבדה עם האזורים שמסביב.
"Woman Don't You Cry For Me" הוא שיר של המוזיקאי הבריטי ג'ורג' האריסון, שיצא לאור כרצועה הפותחת את אלבומו Thirty Three & 1/3 משנת 1976.
האריסון החל לכתוב את השיר בגטבורג, שוודיה, בשנת 1969. יחד עם חברו, הגיטריסט אריק קלפטון, היה האריסון באותה תקופה בסיבוב הופעות באירופה עם Delaney & Bonnie and Friends.
דילייני ברמלט הושיט להאריסון גיטרת סלייד, איתה החל מיד לנגן איתה.
אחת היצירות הראשונות של האריסון בהן עשה שימוש בכלי הכלי הייתה "Woman Don't You Cry For Me".
מאוחר יותר הוא אמר כי ייתכן ששם השיר הוצע על ידי ברמלט.
השיר כמעט נכנס לאלבומו המשולש משנת 1970, All Things Must Pass, אך במקום זאת הופיע באלבום Thirty Three & 1/3, שיצא בשנת 1976. במאי 1977 הופיע השיר גם כבי-סייד לסינגל השלישי מתוך האלבום בבריטניה, "It's What You Value".
ג'ורג' האריסון - שירה, גיטרות סליידים, טמבורין, נבל פה
וילי וויקס - גיטרה בס
טום סקוט - סקסופון בריטון
"Woman's World" (בעברית: "עולם נשי") הוא סינגל שהוקלט על ידי הזמרת האמריקאית קייטי פרי.
השיר יצא לאור ב-11 ביולי 2024, על ידי חברת התקליטים קפיטול רקורדס, כסינגל המוביל מתוך אלבום האולפן השביעי שלה, 143. השיר קיבל ביקורות קוטלות ברשתות החברתיות ובעיתונות, בעיקר על המסרים השיטחיים ועל שיתוף הפעולה עם המפיק ד"ר דרה.
ב-17 ביוני 2024, פרסמה פרי טיזר לשיר ברשתות החברתיות, שבו היא מבצעת ליפ סינק למילים.
כמו כן היא חשפה את עטיפת הסינגל, שעליה היא מופיעה לבושה במכנסיים "חייזריים" מתכתיים שעיצב עבורה ויקטור קלייבלי, ובחזיית ביקיני לבנה.
באותו יום היא הודיעה כי השיר יצא לאור ב-11 ביולי וכי הוא זמין להזמנה מוקדמת ולהורדה מוקדמת דרך אתר האינטרנט שלה ודרך שירותי הזרמת מוזיקה שונים, וכן כי בסמוך אליו יפורסם הווידאו קליפ לשיר.
ב-25 ביוני, שבוע לאחר ההכרזה, פרי הגיעה למלון ריץ בפריז לקראת אירוע שבוע האופנה בעיר, בעודה לבושה בשמלה אדומה של בית האופנה בלנסיאגה, שעליה שתי גלימות.
על אחת מהן, שאורכה כ-90 מטרים, הודפסו בצבע לבן מילות השיר.
פרי כתבה את השיר יחד עם .
הוא הופק על ידי אארון ג'וזף, ד"ר לוק, , .
הווידאו קליפ ל-"Woman's World" יצא לאור ב-11 ביולי 2024, יחד עם יציאת השיר.
הווידאו קליפ מתחיל בעולם של מבט גברי, שבו פרי וקבוצה של רקדניות לבושות בבגדי עבודות בניין חושפניים.
הן יוצאות להפסקת שירותים, וחוזרות בעודן רוקדות בסנכרון וחושפות ביקיני מעוטר בסגנון דגל ארצות הברית.
בחצי הראשון של הווידאו קליפ, פרי שרה כשהיא לבושה בדמותה של רוזי המסמררת, ומסביבה הרקדניות.
הן כולן מסתובבות בין פריטים שיהיו מצויים ב"עולם נשי" כדוגמת ויטמינים לנשים, ויסקי לנשים, וכן מוצרי טיפוח ויופי.
הקליפ נעצר לאחר שפרי נמחצת לפתע על ידי סדן ענק, ומתחילים להופיע על רק מסך מרצד, בזה אחר זה, קטעים המתמקדים בנשים.
פרי מתעוררת על חוף ים כשהיא לובשת ביקיני לבן ורגליה ביוניות.
היא יוצאת לחקור עידן חדש, שבו נראה שנשים תפסו את הפיקוד.
היא מצטרפת ל, אושיית רשת שמשתתפת בקליפ בהופעת קמע, והשתיים מתחילות בנסיעה פרועה.
בסיום הקליפ פרי מצלמת סרטון עם אישה נוספת ולאחר מכן מופיעה על הליקופטר כשהיא קוראת "אני קייטי פרי".
+ תאריכי יציאות לאור ופורמטים עבור "Woman's World" אזור תאריך יציאה פורמט (ים) גרסה חברת תקליטים הערות כלל העולם 11 ביולי 2024 הזרמת מוזיקה • הורדה דיגיטלית מקורית קפיטול 12 ביולי 2024 סינגל 7 אינץ' • תקליטור מקורית, אינסטרומנטלית איטליה רדיו איירפליי מקורית
"Woman" הוא שיר שנכתב ובוצע על ידי הזמר הבריטי ג'ון לנון מתוך אלבומו Double Fantasy משנת 1980. השיר נבחר על ידי לנון להיות הסינגל השני שיצא מהאלבום Double Fantasy, והיה הסינגל הראשון של לנון שיצא לאחר הירצחו ב-8 בדצמבר 1980. הבי-סייד של הסינגל הוא השיר "Beautiful Boys" של יוקו אונו.
לנון כתב את "Woman" כשיר הלל לאונו ולכל הנשים.
השיר מתחיל כאשר לנון לוחש, "לחצי השני של השמים", פרפרזה על פתגם סיני, ששימש פעם את מאו דזה-דונג.
בריאיון למגזין רולינג סטון ב-5 בדצמבר 1980, שלושה ימים לפני הירצחו, אמר ג'ון לנון כי השיר "נוצר משום שאחר צהריים שטוף שמש אחד בברמודה, פתאום הכה בי מה נשים עושות בשבילנו.
לא רק מה שיוקו שלי עושה בשבילי, למרות שחשבתי במונחים האישיים האלה...
אבל כל אמת היא אוניברסלית.
מה שעלה בדעתי היה כל מה שלקחתי כמובן מאליו.
נשים הן באמת החצי השני של השמיים, כפי שאני לוחש בתחילת השיר.
זה 'אנחנו' או שזה לא משהו".
באותו ריאיון, לנון אמר כי "Woman" היה השיר הכי "ביטלסקי" שלו ב-Double Fantasy וכי השיר הוא "גרסה למבוגרים" של שירו "Girl" של הביטלס.
ב-5 ביוני 1981, גפן רקורדס הוציאו מחדש את "Woman" כסינגל כחלק מסדרת "Back to Back Hits", עם הבי-סייד "(Just Like) Starting Over".
בבריטניה, "Woman" החליף את השיר "Imagine" של לנון משנת 1971 במקום הראשון.
סרט תדמית לשיר נוצר על ידי יוקו אונו בינואר 1981. לאורך רוב הסרטון, לנון ואונו נראים הולכים בסנטרל פארק ליד מה שיהפוך לשדות תות מול הדקוטה.
הסרט בוים על ידי הצלם איתן ראסל ב-26 בנובמבר 1980. צילומים אחרים של אונו לבדה, יחד עם תמונות וסיקור עיתונאי של רצח לנון, נכללו גם הם.
ג'ורג' סמול - פסנתר, פסנתר רודס, סינתיסייזר Prophet-5
סדרת משחקי Wolfenstein (בעברית: וולפנשטיין.
ידועה בישראל גם כ"הטירה הנאצית" או "טירת הנאצים") היא סדרה של משחקי וידאו מסוגת ההיסטוריה החלופית.
עלילת הסדרה מתמקדת במלחמת העולם השנייה, ובמרבית משחקי הסדרה השחקן נכנס לנעליו של גיבור מלחמה אמריקני בשם בי.
בלאזקוביץ' ובמלחמתו כנגד הגרמנים הנאצים וסיכול מזימותיהם הזדוניות.
הסדרה נוצרה במקור על ידי Muse Software, שפיתחה במהלך שנות ה-80 שני משחקי התגנבות דו-ממדיים בשמות "טירת וולפנשטיין" (1981) ו"מעבר לטירת וולפנשטיין" (1984).
לאחר סגירת החברה בשנת 1987, עברו הזכויות על הסדרה לידי חברת id Software שפיתחה את המשחק Wolfenstein 3D (1992), משחק יריות בגוף ראשון בתלת מימד אשר סייע לעלייה בפופולריות של ז'אנר משחקי היריות במהלך שנות ה-90 של המאה ה-20 ומעבר.
בהמשך, ולאחר רכישת id (יחד עם כל הזיכיונות שבבעלותה) על ידי תאגיד המדיה ZeniMax, עברה הסדרה לידי החברה השוודית MachineGames אשר ממשיכה לפתח את משחקי הסדרה עד היום.
המשחק הראשון בסדרה, Castle Wolfenstein ("טירת וולפנשטיין") פותח על ידי מפתח משחקי הווידאו האמריקני סילאס וורנר, ביחד עם דייל גריי וג'ורג' ורנדל.
וורנר, שנחשב בשעתו לאחד מחלוצי ז'אנר משחקי ההתגנבות, הוציא לאור את המשחק ב-1981 במסגרת החברה בה עבד, M.U.S.E Inc.
(שבהמשך שינתה את שמה ל-Muse Software).
וורנר הגה את הרעיון ליצירת המשחק לאחר שצפה בסרט "תותחי נברון" מ-1961, שעלילתו התמקדה בכוח קומנדו של בעלות הברית בנסותו לכבוש מבצר גרמני שלכאורה נראה כבלתי ניתן לכיבוש.
באותו היום, שיחק וורנר במשחק ארקייד בשם Berzerk שבמסגרתו השחקן נדרש לנווט במבוך מלא רובוטים היורים קרני לייזר.
וורנר חשב לשלב את המשחקיות של Berzerk עם הרקע העלילתי שבו מתרחש הסרט "תותחי נברון", ולהחליף את הרובוטים יורי-הלייזר בנאצים.
וורנר חשב תחילה לפתח משחק shoot em' up בו השחקן נדרש לירות על אויביו ולהתחמק מהיריות שלהם בו זמנית, אך בסופו של דבר שינה את דעתו ופיתח משחק שבמסגרתו השחקן נדרש לברוח מטירת הנאצים תוך התחמקות מהשומרים, ולא בהכרח להרוג אותם.
המשחק "טירת וולפנשטיין", שיצא במקור עבור מחשבי אפל II, נחשב לעיתים לאחד ממשחקי ההתגנבות הראשונים, כיוון שהוא מתמקד בהתחמקות השחקן מאויביו ובנטרולם מנשק, כאשר הריגת האויבים היא אופציונלית ומשמשת כמוצא אחרון בלבד.
כמו כן, המשחק היה בין הראשונים שהשתמשו בסינתזת דיבור וכן השפיע על יצירת זיכיונות מצליחים אחרים בז'אנר ההתגנבות כגון זיכיון מטאל גיר או סדרת Thief.
ב-1984 הוציאה Muse לאור משחק המשך בשם Beyond Castle Wolfenstein ("מעבר לטירת וולפנשטיין") בטרם נסגרה ב-1987.
בנובמבר 1991, צמחה לה בלואיזיאנה שבארצות הברית חברה חדשה בתחום פיתוח משחקי הווידאו, id Software (קרי: אִיד).
ארבעת מייסדי החברה, המתכנתים ג'ון קארמק וג'ון רומרו, מעצב המשחקים טום הול והאמן אדריאן קארמק, עזבו לא מזמן את חברת SoftDisk ותכננו לפתח משחק וידאו משלהם.
הול הציע תחילה ליצור משחק מחשב שייקרא It's Green and Pissed ועלילתו תתמקד במלחמה נגד מוטנטים שברחו ממעבדת מחקר, אך רומרו הציע במקום זה לפתח רימייק בתלת מימד למשחק Castle Wolfenstein.
כיוון שהול, רומרו וג'ון קארמק אהבו לשחק ב"טירת וולפנשטיין", הרעיון הוסכם בין חברי הצוות.
תחילה הם חשבו שלא יוכלו להשתמש בשם Wolfenstein משיקולי זכויות יוצרים אך הם גילו שהסימן המסחרי על השם פג תוקף עוד ב-1986, מעט לפני סגירתה הרשמית של Muse.
כל הרעיונות האלו נזנחו לאחר שרומרו הבין שמכניקות ההתגנבות פוגעות בצורה בה "זורם" המשחק, וכפי שציין בראיון מאוחר יותר, הבין שכל הכיף במשחק היה "לרוץ דרך מפות המשחק ולפוצץ נאצים שעומדים בדרכך.
כל דבר שהאט את המשחקיות היה חייב לעוף".
המשחק, שזכה לשם Wolfenstein 3D, יצא לאור ב-5 במאי 1992 להצלחה רבה, נחשב לאחד מ"האבות המייסדים" של ז'אנר משחקי היריות בגוף ראשון ול"שינוי כיוון" בהתפתחות הזיכיון עצמו.
במקום משחקיות איטית יחסית שכללה התגנבות וניהול משאבים, שאפיינה את המשחקים מבית Muse, אימץ Wolfenstein 3D משחקיות בסגנון "רוץ ותירה" בגרפיקה תלת־ממדית בגוף ראשון, משחקיות שהתוותה את הדרך עבור יתר משחקי היריות בגוף ראשון בכלל והמשחקים מבית איד בפרט.
לצורך פיתוח עלילת המשחק, הגו ג'ון קארמק וטום הול את דמותו של ויליאם ג'וזף "בי.
ג'יי." בלאזקוביץ', חייל ומרגל אמריקני ממוצא יהודי-פולני, שהפך עם הזמן לפרוטגוניסט של הסדרה כולה.
במקור, קיוותה איד להרוויח מהמשחק בסביבות 60 אלף דולר.
בפועל, הצליחה החברה למכור מעל ל-100 אלף עותקים עד סוף 1993, ועוד 100 אלף עותקים של משחק הפריקוול, Wolfenstein: Spear of Destiny.
ב-2000 הציעה חברה בשם Gray Matter Interactive הצעה לאיד במסגרתה יפתחו משחק המשך ל-Wolfenstein 3D.
החברה, שהוקמה בידי יוצאי חברת Xatrix (חברה שעבדה עוד קודם לכן בשיתוף פעולה עם איד, כשפיתחה עבורה את חבילת ההרחבה The Reckoning ל-Quake 2), הציגה בפני איד דמו שבו הודגמה בינה מלאכותית משופרת עבור אויבים שנתקלים בשחקן ומפעילים אזעקה לצורך קריאה לתגבורת.
לאחר ההכרזה על המשחק בינואר 2000, החלה העבודה על המשחק, כשצוותי הפיתוח ב-Gray Matter עובדים תחת הדרכתה של איד ותוך יצירת קשר קבוע עם ג'ון קארמק תוך שמירת חופש הפעולה היצירתי של המפתחים וכל זאת על מנת לשמור על המשחק נאמן לעולם בו מתרחשת סדרת המשחקים.
המשחק פותח תוך שימוש במנוע המשחק של Quake 3, ואופי המשחק תואר כ"מלחמת העולם השנייה פוגשת את 'תיקים באפלה'" כאשר המשחק המשיך את הקו העלילתי ה"על טבעי" שהתוו קודמיו (במיוחד "חנית הגורל") והושפע מסרטים כמו הנשרים פשטו עם שחר, ומהאוקולטיזם הנאצי של הימלר ומחקריו בתורת הנסתר שביצע בטירת וולסבורג.
ב-2009 יצא לאור המשחק Wolfenstein, משחק שמהווה המשכון רופף למשחק הקודם.
המשחק פותח על ידי חברת Raven Software תוך שימוש בגרסה משופרת של מנוע המשחק של דום 3 (id Tech 4).
זהו המשחק האחרון מבין משחקי הסדרה שאיד הייתה מעורבת בפיתוחו, המשחק האחרון בסדרה שהופץ על ידי Activision, והמשחק האחרון בסדרה לפני רכישת איד על ידי ZeniMax במהלך 2010.
ב-24 ביוני 2009 הודיעה איד על רכישתה בידי תאגיד המדיה ZeniMax, שבבעלותם גם חברת ההפצה Bethesda Softworks, אשר תהפוך לימים למפיצת משחקי הסדרה במקום Activision.
משמעות רכישת איד על ידי ZeniMax הייתה גם שכל זיכיונות המדיה שהיו עד כה בבעלותה של איד, לרבות סדרת וולפנשטיין, עברו לידיה של ZeniMax.
בעוד חברת איד שוקדת על פיתוח משחק יריות (וזיכיון) חדש בשם Rage, ועל רקע עזיבתם של חלק מאנשי המפתח בחברה, חברת ההפצה Bethesda ניהלה מגעים עם סטודיו שוודי חדש יחסית בשם MachineGames והציעה להם לעבוד על פיתוח כותרים נוספים לאחד מהזכיונות של איד.
כאשר ינס מאטיס, במאי הקריאייטיב של MachineGames, הבין כי אף אחד באיד לא עובד על פיתוח כותר המשך בסדרת Wolfenstein, דרש מאטיס מבת'סדה כי יורשה להם לעבוד על פיתוח כותר נוסף בסדרה.
באותה התקופה, חברת MachineGames (לרבות מיסדייה) הייתה מורכבת בעיקרה מעובדים לשעבר בסטודיו השוודי Starbreeze אשר הוציא תחת ידיו משחקים כמו רידיק: הבריחה מבוצ'ר ביי, וההשפעה אכן ניכרת על משחקי הסדרה שיצאו מאז.
גם עלילת הסדרה השתנתה תחת ידיה של MachineGames, האווירה האוקולטיסטית האפלה שאפיינה את שני המשחקים הקודמים (שיצאו תחת איד) נזנחה לטובת עלילה רטרו-עתידנית שמתרחשת במציאות אלטרנטיבית של שנות ה-60, בה הנאצים ניצחו במלחמת העולם השנייה בזכות פיתוחים טכנולוגיים מתקדמים.